PARLAMENTUL ROMANIEI 				Bucureşti 06.05.1998


Camera Deputaţilor						Nr.82/ 1998


Comisia pentru apărare,


ordine publică şi siguranţă


naţională.


A V I Z 


asupra proiectului de Lege  privind Codul


dezvoltării şi utilizării tehnologiilor 


informaţiei.





		În conformitate cu prevederile art.86 din Regulamentul Camerei Deputaţilor,Comisia pentru apărare, ordine publică ,şi siguranţă naţională a fost sesizată, spre dezbatere şi avizare cu proiectul de Lege menţionat mai sus, înregistrat sub nr. XVIII/12/115 din 24 martie 1998.


		Potrivit prevederilor art.57 din Regulamentul Camerei Deputaţilor, membrii Comisiei au examinat proiectul de Lege  privind Codul dezvoltării şi utilizării tehnologiilor informaţiei, în şedinţele din 7, 8 aprilie 1998 şi 6 mai a.c.


		În urma dezbaterilor membrii Comisiei au hotărât, cu unanimitate de voturi, să avizeze favorabil proiecctul de Lege, cu recomandarea ca la dzbaterea în fond, Comisia pentru industrii şi servicii şi Comisia pentru învăţământ, ştiinţă,tineret şi sport să ţină cont de observaţiile şi propunerile din Avizul favorabil al Consiliului Legislativ cu nr.172 din 25 februarie 1998.


		De asemenea, Comisia a hotărât, cu unanimitate de voturi, ca textul art.16 din Titlul III Protecţia şi securitatea datelor, să fie reformulat astfel:


		Art.16.- Ministerul  Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Transmisiuni Speciale şi Serviciul de Protecţie şi Pază aplică un regim special de protecţie a informaţiilor, stabilit prin reglementări proprii.


		Motivare:Textul iniţiatorului măreşte nejustificat numărul instituţiilor care să aplice un regim special de securitate a informaţiilor, potrivit unor reglementări proprii.

